Ribe Stifts Adresseaviser, 1833-07-16
Udenlandske Efterretninger. Portugal. Dampskibet Waterford, som den 10de Juni forlod Lagos, er ankommen til Falmouth og har mældt de nærmere Omstændigheder ved det pedroitiske Korpses Landing i Algarve. Den 24de søgte Expeditionen at lande ved Byen Villa Real (tæt ved Udløbet af Guadiana,) hvilket Besætningen, der bestod af 1200 Mand, modsatte sig; men Admiral Napier lagde sine Skibe i en Linie foran Byen, og be skjød den saaledes, at Migueliterne deels forlode Staden, deels gik over til de Constitutionelle. Da mange Soldater, som vare flygtede, vendte tilbage og erklærede sig for Donna Maria, saa fik dennes Stridskræfter en Tilvæxt af 600 Mand. Efterat Grev Villa Flor havde truffen de fornødne Anstalter til at sikkre, sig dette Punkt, deelte han sit Korps i 2 Divisioner, hvoraf den ene rettede sin Marsch nordlig til Beja i Alentejo, hvis Jndbyggere i det hele taget skulle være gunstigt sindede for Konstitutionen; ved denne Leilighed lagde allerede Jndbyggerne i Villa Real deres Hengivenhed for Dagen, da de frivilligen leverede 400 Heste for at lette Marschens Besværligheder. Den anden Division, anført af Grev Villa Flor selv, gik vestlig over Tavira og Faro til Lagos. Allevegne gik Tropperne over til de Konstitutionelle, Stæderne sendte Deputationer til Greven og viste den største Entusiasme, saa at Frihedsvennerne nu have den Glæde at see Dronningens konstitutionelle Banner saagodt som uden Sværdslag plantet over hele Algarve, gen af Portugals rigeste og vigtigste Provindser. Ved Dampskibets Afgang befandt Marg. af Palmella og i Grev Villa Flor sig endnu i Lagos. - Admiral Napier havde bemægtiget sig 14 bevæbnede Skibe ved Mundingen af Guadiana, hvoriblandt en Brig paa 14 Kanoner, og var derpaa afseilet med sin Flotille til Tajo. - Fra Portsmouth ere flere Krigskibe af endte til Oporto, for at bringe D. Miguel til at afstaae fra den Beslutning, at Englænderne ikke maae udføre Vine direkte fra Porto, men de skulle først bringes til Aveiro, og derfra udskibes. Dette maa da være en følge af Lord Palmerstons Erklæringer i Underhuset, som meddeeltes i forrige Avis. - The Glo de beretter at Bourmont er gaaet tilsøes i Plymouth; at han vil lande i Vigo og derfra af den nærmeste Vei begive sig til D. Miguel, der befinder sig i sit Hovedqvarteer Quinta de Pedra nær Porto. Før sin Afreise havde han havt mange hemmelige Sammenkomster med Lord Beresford (Øverstkommanderende over en Deel af den forenede engelsk portugisiske Hær i den spanske Krig mod Napoleon og siden under Johan den 6te Stadtholder over hele Portugal.) "Vort Aarhundredes store Feldtherre" (Wellington) vedbliver ionisk ovennævnte Blad, skal ogsaa have medvirket betydeligt til at bevæge Marskallen til dette Skridt. Denne vaklede kun saalænge, indtil hiin havde lovet ham den Penge understøttelse, hvortil hans Ven D. Miguel saa høiligen trænger. Haabet talte i lokkende Toner og Bourmont reiste. - J Porto staae Sagerne ligesom forhen. D. Miguel kaster af og til nogle af sine mange kongreviske Raketter derind. - Sir John Dople (hæderligen bekjendt fra Engelændernes Feldttøge paa den pyrenæske Halvøe i Aarene 1811 og 12) har udfordret Admital Sartorius. Duellen skal gaae for sig i Frankrig.